नि:संतान और बेरोजगारी से तंग आकर युवक ने लगा ली फांसी
वनांचल क्षेत्र का एक युवक शादी के 5 साल बाद भी निसंतान व बेरोजगार था। इससे परेशान होकर उसने फंासी लगाकर आत्महत्या कर ली। करतला थाना अंर्तगत मदवानी गांव का राजेंद्र सिंह राठिया (26) पिता हेमंत सिंह पढ़ा लिखा था। उसकी शादी 5 साल पहले हुई थी। शादी के बाद बच्चा नहीं होने से वह निसंतान था। वहीं सरकारी व निजी नौकरी का प्रयास करने के बाद भी वह बेरोजगार था। गांव में वह खेती-किसानी में परिवार की मदद करता था। परिवार के सहयोग से उसका गुजारा चल रहा था। 1 मार्च को वह घर से निकला और नहीं लौटा। परिजन उसकी खोजबीन कर रहे थे। इस बीच मंगलवार की सुबह गांव से करीब डेढ़ किमी दूर तराईमार नदी के समीप जंगल में पेड़ पर उसका शव फांसी के फंदे पर लटकता मिला।
hin_Deva hin_Deva